فرانسه ده برچه اجتماعی معمالرگه بناً اروپا فوتبال مسابقه لری بولیب اوته دی
فرانسه ده بولیب اوته دیگن اروپا فوتبال مسابقه لری اولکه ده گی ایش تشلش و نمایشلرگه بناً ایرته گه بولیب باشله یدی. پاریس ده کثافت لرنی برطرف ایتیش گروهی ایشلاوچیلری ینگی قانون لایحه سیگه قرشی چیقیب، سه شنبه کون ایش تشلش حادثه سیگه قول اورگن ایدی. خودی شو حادثه باعث پایتخت پاریس کوچه لریده گی کثافت ییغینی اوزاق مدت دن بیری تمیزلنمه گن. پاریس ده هر کون 2 مینگ تون کثافت 200 عراده موتر بیلن انتقال بیریلر ایکن، خودی شو پایتخت ده هر ییل 7 لک تُن کثافت قیته دن ایشلب چیقریلماقده.
عین دمده تیمیر یول ایشچیلری نینگ ایش تشله گن لیگی اولکه ده ترنسپورت گه منفی جهتدن کتته تأثیر قالدیرگن. دیمیر یول اداره سی ایش تشلش حادثه سی نینگ مادی کلفتی نینگ حال حاضرده 300 ملیون اوروگه ییتیب بارگن لیگینی بیلدیرماقده. ایشچیلر فرانسه نینگ ایریم منطقه لریده نمایش گه قوییلگن اروپا 2016 نچی ییل کپینی انتقال بیره یاتگن تیمیر یول قطاریگه مانع بولماقچی بولیب، پولیس بیلن آره لریده توقنه شوو حادثه سی یوز بیرگن لیگی بیلدیریلدی.
فرانسه ده ملی هواچیلیک شرکتی ایر فرانسه نینگ پیلوتلری 11-14 نچی جون تاریخلریده ایش تشلش حادثه سیگه قول اورماقچی بولگن. فرانسه ترانسپورت وزیری آلن ویدالیز اروپا 2016 پروسه سیدن آلدین تیمیر یول ایشچیلری منه ایندی پیلوتلرنینگ ایش تشلش حادثه سیگه قول اورماقچی بولگن لیگی نینگ بی مسؤلانه ایکن لیگینی اورغوله دی.
اولکه ده تروریزم قیغوسی هم موجود ایکن مسابقه لر بولیب اوته دیگن استدیوم و اطرافلریگه خوفسیزلیک تدبیرلری قتیق بیر شکلده آلینگن. اروپا کپ پروسه سی 10 نچی جون و 10 نچی جولای تاریخلری آره سیده 10 شهرده 51 مسابقه بولیب اوته دی. خودی شو مسابقه لر اوچون فرانسه گه 8 ملیون تماشاچی نینگ باررلیگی کوتیلماقده دیر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
